CELEX: 62018TN0306
Language: hu
Date: 2018-05-16 00:00:00
Title: T-306/18. sz. ügy: 2018. május 16-án benyújtott kereset – Magyarország kontra Bizottság

201807130722004362018/C 268/483062018TC26820180730HU01HUINFO_JUDICIAL20180516394021T-306/18. sz. ügy: 2018. május 16-án benyújtott kereset – Magyarország kontra Bizottság
 ---documentbreak--- C2682018HU3910120180516HU00483914022018. május 16-án benyújtott kereset – Magyarország kontra Bizottság
   (T-306/18. sz. ügy)2018/C 268/48Az eljárás nyelve: magyar
      Felek
   
   
      Felperes: Magyarország (képviselők: Fehér M. Z., Koós G. és Tornyai G. meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
            —
         
         
            semmisítse meg a „We are a welcoming Europe, let us help!” elnevezésű javasolt polgári kezdeményezésről szóló, 2018. február 14-i (EU) 2018/262 bizottsági határozatot; (
                  1
               )
         
      
            —
         
         
            a Bizottságot kötelezze az eljárás költségeinek viselésére.
         
      
      Jogalapok és fontosabb érvek
   
   Keresetének alátámasztása érdekében a felperes két jogalapra hivatkozik.
   
            1.
         
         
            A polgári kezdeményezésről szóló, 2011. február 16-i 211/2011/EU európai parlamenti és tanácsi rendelet (
                  2
               ) 4. cikke (2) bekezdése b), c) és d) pontjának, valamint (3) bekezdésének megsértésére alapított első jogalap
            A megtámadott határozattal nyilvántartásba vett európai polgári kezdeményezés első és második része nyilvánvalóan kívül esik a Bizottság azon hatáskörén, hogy a Szerződések végrehajtásához uniós jogi aktusra irányuló javaslatot nyújtson be. Ezért e kezdeményezés nyilvántartásba vétele a 211/2011 rendelet 4. cikke (2) bekezdésének b) pontjába és (3) bekezdésébe ütközik. A kezdeményezés első része emellett visszaélésszerű, így az a 211/2011 rendelet 4. cikke (2) bekezdésének c) pontjával is ellentétes, míg a második része kapcsán felvethető, hogy az az Uniónak az EUSZ 2. cikkben foglalt értékeivel ellentétes eredményre vezethet, ezért ellentétes a 211/2011 rendelet 4. cikke (2) bekezdésének d) pontjával is.
         
      
            2.
         
         
            Az EUMSZ 296. cikk és az Európai Unió Alapjogi Chartája 41. cikkének megsértésére alapított második jogalap
            A megtámadott határozat nem tesz eleget az indokolási kötelezettség által támasztott követelményeknek, ezért sérti az EUMSZ 296. cikk szerinti indokolási kötelezettséget és az Alapjogi Charta 41. cikkében megfogalmazott, megfelelő ügyintézéshez való jogot. A megtámadott határozat lényegében teljes mértékben adós marad annak megindokolásával, hogy a Bizottság miért vélte úgy, hogy a kezdeményezés három része tekintetében fennáll megfelelő jogalap és uniós jogalkotási hatáskör, azaz teljesül a nyilvántartásba vételre vonatkozóan a 211/2011 rendelet 4. cikke (2) bekezdésének b) pontjában meghatározott feltétel.
         
      (
         1
      )	HL L 49., 2018.2.22., 64. o.
   
   (
         2
      )	HL L 65., 2011.3.11., 1. o.; helyesbítés: HL L 94., 2012.3.30., 49. o.